El Clásico

**El Clásico** je naziv za bilo koju nogometnu utakmicu igrane između Real Madrida i Barcelone. Prvobitno se El Clásico odnosio samo na takmičenja odigrana u španskom prvenstvu, ali u današnje vrijeme termin je generaliziran, i uključuje svaku utakmicu odigranu između ova dva kluba igrane u prvenstvu, kupu, superkupu, Ligi prvaka kao i u ostalim takmičenjima. Smatra se najvećim nogometnim klubskim derbijem na svijetu koji gleda stotine miliona gledalaca.

Još od ranih početaka natjecanja između ova dva kluba predstavljala su dvije različite regije u Španiji kao i dva različita grada Madrid i Barcelonu. Rivalitet se smatra jednim od najvećih u svijetu sporta. Ova dva kluba spadaju među najbogatije i najuspješnije nogometne klubove na svijetu. U 2014. godini su rangirani kao dvije najvrednije sportske ekipe na svijetu. Real Madrid je za nijansu uspješniji u međusobnim zvaničnim utakmicama sa 94 pobjede dok je Barcelona bila uspješnija u 89 utakmica. Zajedno s Athletic Bilbaoom, oni su jedini klubovi u La Ligi koji nikad nisu ispali iz lige.

## Historija 
[mini|[Stadion Santiago Bernabéu|Santiago Bernabéu, stadion Real Madrida, ugostio je prvi El Clásico 1948. godine]]
[mini|[Camp Nou, stadion Barcelone, ugostio je prvi El Clásico 1958.]]

### Historijske podjele 
Rivalstvo između Real Madrida i Barcelone je dugo premašio sportske dimenzije, te su izbori za predsjedništvo među klubovima snažno ispolitizirani.

Ranih 1930-ih Barcelona je razvila reputaciju kao simbol katalonskog identiteta, za razliku od centralizacijske tendencije Madrida. Francisco Franco je 1936. godine započeo državni udar protiv demokratske druge španske republike, i predsjednik Barcelone, Josep Sunyol, član Esquerra Republicana de Catalunya i zamjenik Kortesa, uhapšen je i pogubljen bez suđenja. Barcelona je na vrhu liste organizacija bila očišćena od strane narodne frakcije, neposredno nakon komunista i anarhista. Za vrijeme Fankove diktature, većina građana Barcelone su se snažno protivili fašističkom režimu.

Tokom diktature Miguela Primo de Rivere i Francisco Franca, svi regionalni jezici i identiteti u Španiji nisu bili odobreni. U ovom periodu, Barcelona je dobila moto među narodom *Més que un club* (više od kluba).

Slika oba kluba je dodatno pogođena stvaranjem Ultraš grupa, od kojih su neki postali huligana.  Za mnoge ljude, Barcelona se i dalje smatra "pobunjenim klubom", odnosno Real Madrid smatraju "konzervativnim".

### Polufinale Copa del Generalísimo 1943. 
Godine 1943. Barcelona se susrela sa Real Madridom u polufinalu Copa del Generalísimo. U prvoj utakmici, igrane na stadionu Camp de Les Corts Barcelona je stigla do pobjede 3–0. Međutim, u uzvratnoj utakmici Real je upisao najveću pobjedu u El Clásicima pobijedivši Barcelonu sa 11–1. Golove za Real su postigli Sabino Barinaga (4), Pruden (3), Alonso (2), Curta (1) i  Botella (1), dok je za Barcelonu jedini gol postigao Mariano Martín.

### Transfer Di Stefano 
[mini|Kontroverzni transfer [Alfredo Di Stéfano|Alfredo Di Stéfana u Real Madrid umjesto u Barcelonu intenzivirao je rivalstvo između dva kluba.]]
U pedesetim godinama rivalstvo ova dva kluba se povećao zahvaljujući čudnom, no ne i kontroverznom (kako neki smatraju) transferu Alfreda di Stefana. Naime, tokom velikog štrajka nogometaša u rodnoj Argentini Di Stefano odlazi na posudbu iz svog River Platea u kolumbijski Millonarios. Barcelonin skaut je dogovario prelazak sa čelnicima Millionaresa, a Real dogovara prelazak sa Riverom. Di Stefano pristiže u Barcelonu gdje će se poslije sastati sa Bernabeuom i odlučiti o svojoj daljoj nogometnoj sudbini. U međuvremenu se River Plate potužio FIFA-i na nezakonitom dogovoru između Millionaresa i Barcelone. FIFA poručuje nogometnom savezu Španije da to riješi sa klubovima. Klubovi se dogovaraju da Di Stefano prvo igra za jedan, pa onda za drugi klub. Sam Di Stefano odlučuje se za Real, što dovodi do ogorčenja Barceloninih čelnika koji poništavaju ugovor i tim činom Di Stefana prepuštaju madridskom divu. Ovaj akt bit će vjerojatno jedan od najvećih pogrešaka ovog kluba jer je Di Stefano poslije bio jedan od glavnih nogometaša u historijskih uspjeha Reala u Španiji i Evropi.

## Nedavne teme 
[mini|[Luís Figo, nogometaš koji je nastupao za oba kluba]] 
U posljednje tri decenije, rivalstvo između dva kluba je uvećan za modernu špansku tradiciju *Pasillo*, pri čemu jedan tim osvoji La Ligu prije nego što se odigra El Clásico. To se dogodilo u tri navrata. Prvo, u El Clásicu koji je održan 30. aprila 1988. godine, gdje je Real Madrid osvojio prvenstvo kolo prije. Zatim, tri godine kasnije, kada je Barcelona osvojila prvenstvo dva kola prije El Clásica 8. juna 1991. godine. Zadnji *Pasillo*, je odigran 7. maja 2008. godine, a ovaj put Real Madrid je osvojila prvenstvo.
[mini|lijevo|[Ronaldinho je bio drugi nogometaš Barcelone nakon Diego Maradone iz 1983, koji je dobio ovacije Realovih navijača na Santiago Bernabéu.]]
Dva tima ponovo su se sreli u polufinalu Lige prvaka 2001/02, uz pobjedu Reala 2–0 u Barceloni i 1–1 u Madridu. Utakmica, nazvana kao "utakmica stoljeća", je pratilo više od 500 miliona ljudi širom svijeta.

El Clásico se smatra kao jedan od najžešćih rivalstava u svijetu nogometa, te je bilo rijetkih trenutaka kad su navijači pokazali pohvalu za igrače protivničkog tima. Godine 1980, Laurie Cunningham je bio prvi igrač Real Madrida kaji je dobio aplauz od navijača Barcelone na Camp Nou; nakon odlično odigrane utakmice i pobjede Reala rezultatom 2–0. Cunningham je napustio teren sa ovacijama Barceloninih navijača. 26. juna 1983. godine, u drugoj utakmici finala Copa de la Lige na Santiago Bernabéu u Madridu, Barcelonina zvijezda Diego Maradona nakon što je prošao pored golmana Reala, postigao je do tada neviđen gol; navijači Reala su bili zatečeni na način postizanja gola i počela da aplaudira. U novembru 2005, Ronaldinho je postao drugi igrač Barcelone kako je dobio ovacije navijača Reala na Santiago Bernabéu; nakon driblinga kroz Realovu odbranu postigao je dva gola za konačnu pobjedu 3–0, te su navijači Reala odali počast sa aplauzom.

Rivalitet između dva kluba je ojačan u periodu međusobnih transfera igrača. Barcelonini igrača koji su kasnije igrali za Real Madrid uključujući Bernd Schustera, 1988. godine; te Michael Laudrupa, koji je otišao u Real Madrid kao slobodan igrač 1994. godine su dodatno povećali taj rivalitet. Međutim, jedan od ključnih transfera je bio transfer vicekapitena Barcelone Luísa Figa 2000. godine u Madrid. Dolazak Figa u Barcelonu u utakmicama El Clásica izazivao je nemilosrdno zadirkivanje Barceloninih navijača. Prelazak igrača iz Real Madrida u Barcelonu su manje česti, a takav zadnji transfer se desio 1996. godine kada je Luis Enrique prešao iz Reala u Barcelonu te je kasnije čak bio i kapiten Barcelone. 2014. godine Luis Enrique je postao i trener Barcelone.

[mini|[Lionel Messi i Lassana Diarra 2011. u El Clásicu.]]
*Centro de Investigaciones Sociológicas* je 2007. godine uradio anketu te je utvrđeno da Real Madrid tim sa najvećim brojem simpatizera u Španiji sa ukupno 32% španskog stanovništva koji navija za Real Madrid, dok se 25% stanovništva opredjelilo za Barcelonu. Na trećem mjestu je Valencia, koju je podržalo 5% stanovništva. Prema anketi koju je *Ikerfel* obavio u 2011. godini Barcelona je najpopularniji tim u Španiji sa 44% simpatizera, dok je Real Madrid je u drugom mjestu sa 37%. U ukupnoj popularnosti, Atlético Madrid, Valencia i Athletic Bilbao su završili među prvih pet. Istraživanje koje je sprovela agencija za istraživanje njemački Sport+Markt u 2010. godini otkrila je da Barcelona ima oko 57.800.000 fanova širom Evrope, dok Real Madrid ima 31.300.000 te se Barcelona smatra više popularnom u Evropi nego Real Madrid.

Rivalitet između klubova je intenziviran u 2011. godini u kojoj su se Barcelona i Real Madrid susreli u finalu kupa i Ligi prvaka te su međusobno igrali četiri puta u 18 dana. Nekoliko optužbi nesportskog ponašanja iz oba tima i rat riječi izbio je za vrijeme međusobnih utakmica koji je uključivao i četiri crvena kartona na terenu. Vicente del Bosque je izjavio da je zabrinut zbog rastuće mržnje između dva kluba, i da bi to moglo prouzrokovati do nacionalnih frikcija.

## Rezultati 
*Ažurirano: 21. 11. 2015.*

## Rekordi 
### Najveće pobjede (više od 5 golova) 
### Najduži periodi 
#### Najduži period pobjeda 
#### Najduži period neriješenih utakmica 
#### Najduži period bez neriješene utakmice 
#### Najduži neporaženi period u ligi 
#### Najduži period bez primljenog gola 
#### Najduži period postizanja gola na utakmicama 
## Lista strijelaca 
### Najbolji strijelci 
### Uzastopno postizanje golova 
### Najviše utakmica 
## Nogometaši koji su igrali za oba kluba 
[thumb|[Javier Saviola je posljednji nogometaš koji je prešao iz jednog kluba u drugi]] 
* Alfonso Albéniz (iz Barçe u Real) (1902)
* Luciano Lizarraga (iz Reala u Barçu) (1905)
* Charles Wallace (iz Barçe u Real) (1906)
* José Quirante (iz Barçe u Real) (1906)
* Alfonso Albéniz (iz Barçe u Real) (1911)
* Arsenio Comamala (iz Barçe u Real) (1911)
* Walter Rozitsky (iz Barçe u Real) (1913)
* Ricardo Zamora (iz Barçe u Espanyol u Real) (1930)
* Josep Samitier (iz Barçe u Real) (1932)
* Hilario (iz Reala u Valenciju te u Barçu) (1939)
* Alfonso Navarro (iz Barçe u Real) (1950)
* Justo Tejada (iz Barçe u Real) (1961)
* Jesús María Pereda (iz Reala u Real Valladolid,  Sevillu te u Barçu) (1961)
* Evaristo de Macedo (iz Barçe u Real) (1962)
* Fernand Goyvaerts (iz Barçe u Real) (1965)
* Lucien Muller (iz Reala u Barçu) (1965)
* Lorenzo Amador (iz Reala u Hércules, te u Barçu) (1980)
* Bernd Schuster (iz Barçe u Real) (1988)
* Luis Milla (iz Barçe u Real) (1990)
* Gheorghe Hagi (iz Reala u Bresciu, te u Barçu) (1994)
* Fernando ”Nando” Muñoz (iz Barçe u Real) (1992)
* Julen Lopetegui (iz Reala u Logroñés, te u Barçu) (1994)
* Michael Laudrup (iz Barçe u Real) (1994)
* Robert Prosinečki (iz Reala u Real Oviedo, te u Barçu) (1995)
* Miquel Soler (iz Barçe u Sevillu, te u Real) (1995)
* Luis Enrique (iz Reala u Barçu) (1996)
* Daniel García Lara (iz Reala u Mallorcu, te u Barçu) (1999)
* Luís Figo (iz Barçe u Real) (2000)
* Albert Celades (iz Barçe u Celtu, te u Real) (2000)
* Alfonso Pérez (iz Reala u Real Betis, te u Barçu) (2000)
* Ronaldo (iz Barçe u Internazionale, te u Real) (2002)
* Samuel Eto'o (iz Reala u Mallorcu, te u Barçu) (2004)
* Javier Saviola (iz Barçe u Real) (2007)

### Tabela transfera 
## Titule 
## Reference 
## Vanjski linkovi 
* Službeni sajt Real Madrida
* Službeni sajt Barcelone

Kategorija:Real Madrid CF
Kategorija:FC Barcelona
Kategorija:Španski nogometni derbiji